**TERMENI DE REFERINȚĂ**

pentru selectarea unui formator / unei formatoare sau a unei echipe de formatori pentru livrarea serviciilor de instruire pentru 170 persoane în etate (voluntari HelpAge) din 15 comunități ale Republicii Moldova în cadrul proiectului ***„Îmbunătățirea participării sociale a persoanelor în etate din Moldova prin dezvoltarea comunităților prietenoase vârstnicilor”.***

**Context**

HelpAge Moldova este parte a rețelei de organizații cu același nume, cu prezența în 85 țări din lume care lucrează cu și pentru persoanele vârstnice. Misiunea organizației este de a promova bunăstarea și incluziunea persoanelor în etate, astfel încât să ne putem bucura cu toții de un viitor fără sărăcie, inegalități și discriminare.

În prezent HelpAge Moldova implementează proiectul „Îmbunătățirea participării sociale a persoanelor în etate din Moldova prin dezvoltarea comunităților pilot prietenoase vârstnicilor”, ce are ca scop sporirea accesului la activități incluzive de participare socială a vârstnicilor din 15 comunități a raioanelor Sângerei, Telenești și Ungheni.

Proiectul este implementat de HelpAge Moldova în perioada Decembrie 2023 – Noiembrie 2027, cu suportul financiar al Guvernului Federal Germania (BMZ). Grupurile țintă ale proiectului sunt Asociațiile Obștești, grupurile de inițiativă, populația în etate din 15 comunități rurale, din raioanele Sângerei, Telenești și Ungheni, reprezentanți ai Guvernului și administrațiilor publice locale din cele 3 raioane, profesioniști mass media locală și națională.

**Obiectivul concursului:**

Selectarea unui formator / unei formatoare sau a unei echipe de formatori, pentru livrarea serviciilor de instruire în 3 domenii, având drept beneficiari 170 de persoane (mobilizatori comunitari) din 15 comunități ale Republicii Moldova (zona de Nord și Centru).

**Perioada de instruire și consultanță:** aprilie-mai 2024

Instruirea va include 3 grupuri de instruiri (2 grupuri de instruiri concomitent a câte 60 persoane per grup și 1 grup de instruiri a câte 50 persoane per grup, (se poate admite o deviere de ±2 persoane), câte 2,5 zile fiecare. Numărul total de participanți la instruiri este maxim 170 persoane.

Perioada desfășurării sesiunilor de instruire este planificată pentru 15 – 24 aprilie 2024.

Numărul total al zilelor de prestare a serviciilor (pregătire suport, livrare instruiri, raportare) nu va depăși 32 zile lucrătoare.

În cadrul instruirilor vor fi abordate următoarele **tematici:**

* Împuternicirea vârstnicilor și implicarea în activitățile comunității;
* Participarea în acțiuni de advocacy și auto-reprezentare;
* Metode de participare activă în luarea deciziilor publice.

**Responsabilitățile formatorilor / trainerilor:**

* Pregătirea programului de instruire și definirea metodelor care să fie utilizate, pentru fiecare temă sus menționată, cu indicarea numărului de ore;
* Pregătirea materialelor pentru distribuire în cadrul sesiunilor de instruire (exerciții practice separat pentru fiecare subiect, etc.);
* Asigurarea unei bune desfășurări a procesului de instruire, combinarea prezentărilor teoretice cu aplicațiile practice interactive;
* Evaluarea instruirilor și a impactului acestora la sfârșitul procesului de instruire;
* Raportarea rezultatelor de activitate, pentru runda de instruire.

**Sarcini, termeni și livrabile:**

|  |  |  |  |
| --- | --- | --- | --- |
|  | **Descrierea sarcinii** | **Perioada de realizare** | **Livrabile** |
| **1** | Elaborarea suporturilor de curs referitoare la cele 3 tematici menționate mai sus și a instrumentelor de lucru pentru participanții la instruiri (agendă, prezentare PPT, suport informațional, etc.)  | 9-12 aprilie -2024 | * Agenda de instruire pentru 2,5 zile de instruire
* 3 module de instruire (1 modul pentru fiecare tematică de instruire)
* Suportul de curs pentru fiecare modul în format electronic, inclusiv PPT și exerciții practice
* Chestionarele de pre- și post-evaluare pentru instruiri
 |
| **2** | Livrare instruirilor pentru participanți – voluntari ai proiectului, conform orarului stabilit de comun acord | 15 -24 aprilie 2024 | Între 7,5 și 10 zile maxim, conform orarului stabilit de comun acord |
| **3** | Elaborarea raportului narativ de instruire și evaluare a impactului instruirilor, inclusiv fotografii | 25 aprilie-2 mai 2024 | Raport cu analiză, constatări și recomandări |

**Dosarul va include:**

***Oferta tehnică***

* Scrisoare de aplicare la concurs în care se va menționa experiența formatorului / formatorilor în domeniul prestării serviciilor de instruire, inclusiv experiență de lucru cu organizații nonguvernamentale, clienți fideli/ referințe (volum nu mai mare de 2 pagini A4);
* Conceptul programului de instruire (conceptul va prezenta structura și detaliat toate etapele procesului de instruire propuse);
* Agenda schiță de instruire propusă, separat pentru fiecare din tematicile de instruire
* CV-ul facilitatorului / CV-urile facilitatorilor cu specificarea domeniilor pentru care vor oferi instruire.

***Oferta financiară*** va include costurile pentru serviciile livrate, prezentate în moneda națională (MDL) și va include inclusiv taxele de stat.

\*Nu includeți alte cheltuieli aferente instruirilor: birotică, multiplicarea materialelor, transport, pauză de cafea, etc.

**Criteriile de evaluare:**

* Experiență demonstrată în domeniul prestării serviciilor de instruire (calificarea profesională a formatorului /echipei de formatori (cel puțin 3 ani experiență în instruire);
* Concept și metodologie (Agenda schiță de instruire propusă, bine structurată și justificată în timp), bine elaborat (conceptul descris clar, cu indicarea fiecărei etape de instruire, metodologia propusă spre implementare este clară și corespunde termenilor de referință);
* Cost competitiv inclusiv cu respectarea raportului preț - calitate.

**Condițiile de prezentare a ofertelor:**

Persoanele / companiile interesate vor expedia dosarele la adresa de e-mail: officehelpage@gmail.com , cu mențiunea „Concurs prestator de servicii instruire în domeniul voluntariatului și mobilizării comunitare”, până la data de **10 aprilie 2024, ora 12:00**, în format electronic sau pe suport de hârtie prin poștă sau fizic la adresa: Moldova, mun. Chișinău, MD-2005, Str. Bănulescu-Bodoni 57/1, of. 431, HelpAge International. Dosarul va include Oferta tehnică și Oferta financiară.